als_Latn dik_Latn sna_Latn
Trump: Problemi koreano-verior do të zgjidhet 26 May
Problemi koreano-verior do të zgjidhet, konfirmoi sot presidenti amerikan, Donald Trump gjatë një takimi dypalësh me kryeministrin japonez, Shinzo Abe.
Presidenti amerikan u takua me Aben pak para fillimit të samitit të drejtuesve të G7-s në Siçili, që do të shqyrtojë në mënyrë të veçantë çështjen e Koresë së Veriut, pas lëshimit të një sërë raketash balistike, në shkelje të rezolutave të OKB-së.
“Koreja e Veriut është një problem i madh, është një problem botëror dhe do të zgjidhet në momentin e duhur”, deklaroi Trump, i pyetur nga disa gazetarë.
Kina, aleati i vetëm i Phenianit, dhe SHBA-ja negociojnë që prej disa javësh për një rezolutë të re që do të rrisë presionin ndaj Koresë së Veriut.
SHBA-ja konfirmoi se ishte e gatshme të dialogonte me Phenianin me kusht që regjimi komunist të heqë dorë nga programet bërthamore dhe balistike.
als_Latn als_Latn als_Latn als_Latn als_Latn als_Latn